**MAVRIČNO NEBO**

Zdaj je **POMLAD** in za pomlad je značilno, da nas spremljajo različni vremenski pojavi. Star slovenski pregovor pravi, da **ZA DEŽJEM VEDNO POSIJE SONCE**. In takrat se tudi na nebu rada pojavi **MAVRICA**. In mi jo bomo danes narisali.

**PRIPOMOČKI:** risalni list, svinčnik, črn flomaster, barvice.

**POSTOPEK:** Pri tej risbi bosta pomembni **TOČKA** in **ČRTA**. In prav tako tudi pravilna BARVNA razporeditev na mavrici. S svinčnikom najprej nariši 2 oblačka, in sicer enega spodaj levo in drugega spodaj desno. Oblačka nato poveži z več krivimi črtami. Oblačka in krive črte potem prevleci s črnim flomastrom.

**STARŠI:** Če ima otrok težave pri samostojnem risanju, mu vi s svinčnikom narišite oba oblačka in krive črte, on/a pa potem to prevleče s črnim flomastrom.

**OTROCI:** Sedaj se lotite barvanja. Pobarvajte čim bolj živahno. Barve si sledijo od zgoraj navzdol po naslednjem redu:

**- RDEČA**

**- ORANŽNA**

**- RUMENA**

**- ZELENA**


**- SVETLO MODRA**

**- TEMNO MODRA**


**- VIJOLIČNA**



1. **NARIŠI 2 OBLAČKA NA DNU LISTA, LEVO IN DESNO.**



1. **NARIŠI 8 KRIVIH ČRT, OD ENE TOČKE DO DRUGE.**



1. **POBARVAJ MAVRICO.**

